FCSB a trecut cu 2-1 de OSK Sfântu Gheorghe în ultimul meci al primei etape de play-off și s-a distanțat la șapte puncte în ierarhia Ligii 1, profitând de eșecurile urmăritoarelor.
FCSB a început în forță meciul de pe Arena Națională și a deschis scorul în minutul 11 prin Florinel Coman, care a ajuns astfel la reușita cu numărul 15 în competiția internă și este lider solitar în clasamentul golgheterilor.
În minutul 25, același Coman a comis un fault în propriul careu asupra lui Gabriel Debeljuh, iar atacantul oaspeților a marcat de la punctul cu var.
În minutul 41, Alexandru Băluţă a marcat la capătul unei acţiuni personale, cu un şut din marginea careului, iar roș-albaștrii au intrat cu avantaj minim la vestiare.
În mitanul secund, Sepsi nu a putut să pună presiune la poarta lui Târnovanu, iar FCSB a ratat șansa de a se desprinde, la dubla ocazie a lui Olaru și Coman din minutul 73, iar meciul s-a terminat cu victoria liderului.
După acest succes, FCSB s-a desprins la șapte puncte în fruntea play-off-ului, profitând de eșecurile Rapidului și CFR-ului.